ReleaseNotes/6.4/sl

Writer

 * Dodana možnost označevanja komentarjev kot razrešenih (Scott Clarke, CodeThink).


 * ResolvedComment.png || CommentMenuResolved.png || ViewMenuOn.png || ViewMenuOff.png
 * }
 * Izdelana manjkajoča postavitev sledenja sprememb številk in oznak seznamov (László Németh, NISZ).
 * Izdelana manjkajoča postavitev sledenja sprememb številk in oznak seznamov (László Németh, NISZ).


 * Usmerjenost besedila btLr je na voljo tudi v besedilnih okvirih v programu Writer (zapis na blogu; Miklos Vajna, Collabora).


 * Omogočeno je komentiranje slik in grafikonov v programu Writer (zapis na blogu; Miklos Vajna, Collabora).


 * Možno je samodejno izogibanje prekrivanju likov z novo možnostjo oblivanja (zapis na blogu; Miklos Vajna, Collabora);
 * Dodan predlog za prekrivanje sidranih predmetov v osnutek OASIS ODF ;
 * Omogočeno določanje sidranih predmetov za prekrivanje ;


 * Izboljšano delovanje pri uvozu datotek s številnimi zaznamki (Michael Stahl, CIB).


 * Izbor risanih predmetov, zasidranih na odstavek, zdaj deluje bolj konsistentno in uporabniku prijazno (Michael Stahl, CIB).

Tabele
Pomembne izboljšave ravnanja s tabelami (László Németh, NISZ):


 * Hitro premikanje in brisanje tabele: ukaz Izreži izreže izbrano tabelo, namesto da odstrani njeno besedilno vsebino ;
 * Hitro premikanje in brisanje vrstic/stolpcev tabele :
 * Ukaz Izreži izreže izbrane vrstice ali stolpce tabel, če so izbrani z izboljšanim izbiranjem tabele (s klikom pred njimi);
 * Nato ukaz Prilepi vstavi odstranjeni del tabele pred dejansko vrstico/stolpec;
 * Nova ukaza v podmeniju Posebno lepljenje za lepljenje podatkov tabele v tabelo (v pojavnem meniju tabele in meniju Uredi programa Writer)
 * Ukaz v meniju Posebno lepljenje »Prilepi kot gnezdeno tabelo« ;
 * Ukaza v meniju Posebno lepljenje »Prilepi kot vrstice nad« in »Prilepi kot stolpce pred« ;


 * Izboljšane operacije miške povleci-in-spusti za premik podatkov tabele
 * premakne izbrano tabelo, namesto da jo podvoji ;
 * premakne vrstice in stolpce (izbrane z izboljšanim izborom tabele) in celotne izbrane tabele z vstavljanjem novih vrstic tabele nad ali stolpcev pred namesto prepisovanja celic v ciljni tabeli. V primeru premikanja (ne kopiranja, t.j. brez uporabe krmilke med povleci-in-spusti) so izbrane vrstice in stolpci v celoti odstranjeni, tako da se njihove celice ne izpraznijo.

Calc

 * Izboljšano izbiranje celic, ki vsebujejo hiperpovezave (Samuel Mehrbrodt, CIB).


 * V vnaprej oblikovanih celicah z dvoštevilčnimi skupinami  ali   ali   ali   je zdaj vnos npr. 12:34 sprejet kot vrednost minute:sekunde in ne več kot običajna vrednost ure:minute:00; za vsiljen običajni vnos ure:minute:sekunde v tovrstnih celicah vnesite trištevilčne skupke, kot je 12:34:00 (Eike Rathke, Red Hat, Inc.).


 * Izboljšana je skalabilnost izračunavanja skupin formul na CPE-jih z velikim številom jeder s potencialnim nitenjem več neodvisnih skupin formul naenkrat (Dennis Francis, Collabora).


 * Implementirana je paralelizirana različica algoritma super skalarnega vzorčnega razvrščanja (preberite članek), kar pohitri razvrščanje. To je zdaj uporabljeno pri tvorbi vrtilnih tabel, ko je potrebno razvrščanje (Dennis Francis, Collabora).


 * Senčenje glav stolpcev/vrstic je odstranjeno; glave se zdaj izrišejo nepoudarjeno (Heiko Tietze).


 * Omejitev dolžine gesel za datoteke XLSX na 15 znakov je odpravljena (Eike Rathke, Red Hat).

Pohitritev delovanja

 * Pohitritev odpiranja datotek XLSX z veliko komentarji (Noel Grandin, Collabora);
 * pohitritev nalaganja dokumentov Calc z veliko funkcijami COUNTIF (Noel Grandin, Collabora);
 * pohitritev shranjevanja XLS z veliko slogi (Noel Grandin, Collabora);
 * pohitritev nalaganja datotek ODS s sledenjem sprememb (Noel Grandin, Collabora);
 * pohitritev operacij kopiranja z veliko komentarjev v programu Calc (Noel Grandin, Collabora).

Izvoz delovnega lista v kosu
Zahvaljujoč novi nastavitvi Izvoz delovnega lista v kosu pri izvozu v PDF lahko zdaj izvozite datoteke iz Calca v PDF z vsemi stranmi na delovnem listu kot eno stranjo v PDF. To uporabnikom omogoča, da vidijo celotno vsebino dokumenta preglednice v obliki PDF, ne da bi prišlo do običajnega razrezovanja delovnih listih na natisljive strani (zapis na blogu, zapis na blogu z razvijalskimi opombami; ,,, ; Muhammet Kara, Collabora).

Uporaba

 * Dokument preglednice odprite v LibreOffice Calc.
 * V menijih izberite
 * V zavihku Splošno pogovornega okna Možnosti PDF potrdite možnost Predogledi celotnih delovnih listov (od različice 6.4.1 preimenovano v Izvoz delovnih listov v celoti).
 * Kliknite gumb Izvozi in izberite mesto za vaš predogledni pdf.
 * Uživajte v datoteki pdf s predogledi celih delovnih listov.



Na voljo v spletnem API-ju
Nova funkcija predogleda celotnega delovnega lista je dodana tudi v spletni API REST. Spodnji ukaz prikliče predogled celotnega delovnega lista preglednice v zapisu PDF:

'Upoštevajte, da je raba možnosti  potrebna le pri preizkušanju funkcionalnosti v krajevni namestitvi in jo odsvetujemo, ko ne gre za preizkušanje.''

Izvorna koda XML

 * Strukturo XML, ki vsebuje gnezdene ponavljajoče elemente, je zdaj mogoče uvoziti. (Kohei Yoshida).
 * Nič več ne gre za poskusno funkcionalnost, zato je privzeto omogočena, ne da bi bilo potrebno omogočiti poskusne funkcionalnosti (Kohei Yoshida).
 * Izboljšana stabilnost in odpravljena nekatera redko pojavljajoča se sesutja (Stephan Bergmann, Kohei Yoshida).

Impress in Draw

 * V kontekstni meni v Impress dodan ukaz 'Odstrani hiperpovezavo' (Samuel Mehrbrodt, CIB).
 * Dodan 'Spoji besedilo', ki združi več izbranih besedilnih polj v enega (v prvi vrsti za poenostavitev urejanja razdrobljenih vsebin iz uvoženih dokumentov PDF) (Justin Luth, SIL).


 * Interakcija se zdaj izvede le v načinu predstavitve (s klikom predmeta). V urejevalnem načinu je dodan meni "Izvedi interakcijo" (Samuel Mehrbrodt, CIB).
 * Slike s povezavami zdaj sledijo nastavitvi, da je potreben krmilka+klik za sledenje hiperpovezavi (Samuel Mehrbrodt, CIB).
 * Hiperpovezave v slikah s povezavami zdaj delujejo tudi v Projekciji (Samuel Mehrbrodt, CIB).

Pohitritev delovanja

 * Pohitreno odpiranje nekaterih datotek PPT (Noel Grandin, Collabora).
 * Pohitritev: odpravljeno upočasnjeno delovanje med tipkanjem v seznamu z animacijami (Serge Krot, CIB).

Base
Access2Base je mogoče klicati iz Pythona: uporabniški API Access2Base za Base lahko od izdaje 6.4 naprej prikličete iz Basica (kot ponavadi) ali iz Pythona. V slednjem primeru lahko proces Python teče znotraj ali izven (prek vtičnic) procesa LibreOffice. Basic in Python lahko mešate v isti aplikaciji.

Primer: iz konzole Python (ali skripta Python) zaženite from access2base import * db = Application.OpenDatabase('C:\...\... .odb') rs = db.OpenRecordset('SELECT * FROM [EXPENSES]') data = rs.GetRows(1000)  # podatki vsebujejo n-terice (največ 1000) zapisov Expenses Več o tem preberite na strani dokumentacije (Jean-Pierre Ledure).

Zaradi številnih hroščev je ustvarjanje vdelane zbirke podatkov Firebird vrnjeno med poskusne funkcionalnosti.

BASIC

 * Makri: pri pretvorbi šestnajstiških nizov z negativno vrednostjo vedno obravnavaj bit višjega reda kot bit za predznak, t.j. &H8000 = -2^15, &HFFFF = -1 in &H7FFFFFFF = 2^31-1. Vedenje je identično v obeh načinih, t.j. v LibO Basic z ukazom Option Compatible oz. z Option VBA Support 0/1 (Andreas Heinisch).


 * Implementirano shranjevanje Shrani kot Word 2000 in Shrani kot za dokument Word.VBA (Tor Lillqvist, Collabora).


 * Popravljena obravnava funkcij z manjkajočimi zaključnimi oklepaji (Pierre Lepage; Mike Kaganski, Collabora).

Osrčje/splošno

 * Notranje poti so zdaj prikazane v uporabniškem vmesniku (Samuel Mehrbrodt, CIB).
 * Dodano potrditveno polje za omogočitev/onemogočitev pošiljanja poročil o sesutju k TDF (Gabor Kelemen).
 * Kontekstni meniji hiperpovezav so poenoteni. Vsaka hiperpovezava ima zdaj naslednje vnose v kontekstnem meniju (Samuel Mehrbrodt, CIB):
 * Odpri hiperpovezavo
 * Uredi hiperpovezavo
 * Kopiraj mesto hiperpovezave
 * Odstrani hiperpovezavo


 * Dodana je funkcija izdelave kode QR (Shubham Goyal, GSoC; mentorja Thorsten Behrens in Samuel Mehrbrodt).
 * Za tvorbo kode QR v modulih LibreOffice (Impress, Draw, Writer in Calc), izberite.
 * Generator kode QR ima tri parametre.
 * URL/besedilo: besedilo, za katerega naj se tvori koda QR.
 * Poprava: izbor kompleksnosti kode QR. Bolj ko je koda QR kompleksna, lažje jo je ob iznakaženju obnoviti. Za daljše naslove URL je priporočljiva nastavitev "nizka".
 * Obroba: obroba okoli tvorjene kode QR.
 * Razširjena ReleaseNotes/6.3/sl s samodejnim prekrivanjem podatkov (zapis na blogu; Muhammet Kara, Collabora).


 * Pohitritev prevajanja (, ; Luboš Luňák, Collabora).

Pomoč za LibreOffice

 * Strani pomoči za funkcijo programa Calc FOURIER in za Fourierjevo analizo (objava; Olivier Hallot).
 * Pomoč (spletna različica) ima zdaj krajevni iskalnik xapian-omega s hitrejšim in natančnejšim iskanjem (Olivier Hallot).
 * Številne strani pomoči imajo zdaj lahko lokalizirane zaslonske slike za boljšo uporabniško izkušnjo. Primera: here, tukaj in tukaj (Olivier Hallot).

Izboljšave uvoznega filtra Excel 2003 XML
OPOMBA: temeljno funkcionalnost uvažanja datotek Excel 2003 XML zagotavlja knjižnica orcus.


 * Odpravljene težave pri uvažanju datotek, kodiranih z UTF-16 (Kohei Yoshida).
 * Odpravljene težave pri uvažanju datotek, ki vsebujejo poimenovane barvne vrednosti (, ; Kohei Yoshida).
 * Odpravljeno več težav razčlenjevanja XML, ki so vplivale na uvoz določenih datotek (Kohei Yoshida).

Izboljšave uvoznega/izvoznega filtra DOC in DOCX

 * Popravljeno oblikovanje znakov v kombinaciji s slogi tabel in odstavkov pri uvozu zapisa docx (Miklos Vajna, Collabora).


 * Nadpisano/podpisano: številne izboljšave preprečujejo pomik položaja z vsakim shranjevanjem, kar omogoča nadpisano/podpisano v znakovnih slogih, natančnejšo umeščanje »samodejnega« nadpisanega/podpisanega ter podporo za več kot 100 % podpisano/nadpisano (, ; NISZ in SIL).


 * Uvoz DOCX VML zdaj podpira usmerjenost besedila tbRl v besedilnih okvirih v programu Writer (v uporabi v npr. japonskih besedilih) (zapis na blogu;Miklos Vajna, Collabora).


 * Neprekinjene končne opombe podobne tistim v programu Word (ne na ločeni strani) so zdaj podprte in uporabljene v datotekah DOC (zapis na blogu; Miklos Vajna, Collabora).


 * Izboljšave uvoza/izvoza abstraktnega oštevilčevanja DOCX (Michael Stahl, CIB).


 * Izboljšave uvoza/izvoza oblikovanja napisov seznamov v zapisu DOCX (Michael Stahl, CIB).


 * Izboljšana obravnava besedilnih polj v datotekah Word, vključno z razveljavljanjem/ponavljanjem in možnostjo prilagoditve, ki zaokroži ravnanje tudi z gnezdenimi polji v zapisih RTF in DOCX (Michael Stahl, CIB).


 * Izboljšan uvoz zveznih prelomov odsekov z različnimi glavami v zapisu DOCX (Michael Stahl, CIB).


 * Podprt je izvoz kazal v zapis RTF (Michael Stahl, CIB).

Izboljšave uvoznega/izvoznega filtra PPT in PPTX

 * Izboljšan uvoz in izvoz SmartArt (, ; Grzegorz Araminowicz, Collabora).


 * Prelivi kot ozadja prosojnice se zdaj pravilno ohranjajo v krožni pretvorbi Powerpoint PPTX (Tamás Zolnai, Collabora).


 * Matematični predmeti iz datotek PPTX so zdaj bolje obravnavani, prezrta je njihova nadomestna slika (zapis na blogu; Miklos Vajna, Collabora).

Podpisi dokumentov

 * Ohrani podpise makrov ODF ob spremembah dokumenta ali ustvarjanju dokumenta iz podpisane predloge brez spreminjanja kode makra (Jan-Marek Glogowski, CIB).

Splošne izboljšave

 * Ogledne sličice dokumentov v začetnem središču so označene z ikono modula, s katerim se urejajo (Heiko Tietze, TDF).

Stranska vrstica

 * V stransko vrstico programa Writer dodano podokno Tabela (Tamás Zolnai, Collabora).
 * Podokno Tabela ima zdaj več orodij (Roman Kuznetsov).
 * Krmar zdaj posivi kategorije vsebine, ki se ne nanašajo na trenutno odprti dokument, s čimer je omejen vizualni šum. (Jim Raykowski)

Teme ikon

 * Temi ikon Breeze in Sifr sta dobili temno različico SVG (Luca Carlon in Rizal Muttaqin).
 * Tema ikon Sifr ima podporo za izjemno velike ikone 32px*32px (Rizal Muttaqin).

Spletni in mobilni LibreOffice

 * Stranska vrstica v Impress je na voljo na iOS (Tomaž Vajngerl, Collabora).


 * Na sistemih Mac uporaba preverjanja črkovanja iOS (Tor Lillqvist, Collabora).


 * Lastnosti tabel v Writerju - ena od številnih funkcionalnosti v spletnem LibreOffice 6.4.0. (več objav, to je primer; Szymon Kłos, Ashod Nakashian, Pedro Pinto Silva, ..., Collabora).


 * Dodane ročice za spreminjanje velikosti tabele za iOS/Mobile (Tomaž Vajngerl, Collabora).


 * V spletnem Writerju imate zdaj poln nadzor nad kazalom (več objav, to je primer; Andras Timar, ..., Collabora).


 * Poleg pogojnega oblikovanja v orodni vrstici je zdaj na voljo (izboljšano) pogovorno okno Pogojno oblikovanje za iOS/Online (Mert Tümer, Collabora).


 * Podprto je premikanje grafičnih elementov v ospredje ali ozadje na iOS/Mobile (Tomaž Vajngerl, Collabora).


 * Stranska vrstica zdaj ponuja širok nabor funkcionalnosti za izbrane grafikone (več objav, to je primer; Ashod Nakashian, Henry Castro, Pranav Kant, ..., Collabora).


 * Izbirnik barv za besedilo in ozadja v predstavitvah, za črte v preglednicah in predstavitvah, za besedilo in ozadja plavajočih okvirov v besedilnih dokumentih (več objav, to je primer; Szymon Kłos, Pranav Kant, Marco Cecchetti, ..., Collabora).


 * Zdaj lahko uporabite celotnega Čarovnika za funkcije v spletnem Calcu (več objav, to je primer; Pedro Pinto Silva, Michael Meeks, Muhammet Kara, ..., Collabora).


 * V spletnem Calc lahko zdaj izberete svoj priljubljeni odstotek povečave med 33 % in 200 % (objava; Michael Meeks, Collabora).


 * Cela kopica izboljšav ... (Michael Meeks, Tor Lillqvist, Tomaž Vajngerl, Dennis Francis, Andras Timar, Muhammet Kara, Miklos Vajna, Ashod, Jan Holesovsky, Ashod Nakashian, Mike Kaganski, Collabora).

Meniji
Dodana možnost skrivanja ravnila (Samuel Mehrbrodt, CIB).

Vrstica stanja
V vrstico stanja dodan spustni meni, ki omogoča hitro preklapljanje jezika dokumenta (Samuel Mehrbrodt, CIB).

Prilagajanje
Naslednja metoda PostMessage dodana; omogoča prilagajanje uporabniškega vmesnika (Samuel Mehrbodt, CIB):
 * za odstranjevanje elementa iz vrstice stanja;

Jezikovno prilagajanje

 * Razširitvi slovenskih slovarjev dodana ikona in opis, posodobljeni slovenski tezaver zdaj vsebuje več kot 20.000 besed (objava 1, objava 2; Martin Srebotnjak).
 * Samobesedilo v programu Writer: zaključeni vsi prevedeni uporabniški vmesniki z oštevilčevanjem formul in besedilo Lorem Ipsum  (Laurent BP).

Python
Priloženi CPython je nadgrajen na izdajo 3.7.6 (Michael Stahl, CIB).

Java
Odstranjena je podpora za Javo 6 in 7. Java 8 je zdaj najstarejša podprta različica.

Vstavek GTK+2 VCL
Ozadje GTK+2 VCL je odstranjeno.

Windows

 * Dovoljeno je nastavljanje meje pomnilnika procesa za soffice.bin (Jan-Marek Glogowski, CIB).
 * To lahko aktivirate z urejanjem datoteke . Dodatne informacije najdete v komentarjih na https://gerrit.libreoffice.org/#/c/78819/

[Win32] LimitMaximumMemoryInMB=0 ExcludeChildProcessesFromLimit=true


 * Brez zanašanja na ravnanje sistema Windows z nedavnimi mapami v domorodnem izbirniku datotek (Jan-Marek Glogowski, CIB).
 * LibreOffice že shranjuje in obnavlja svojo nedavno mapo, ravnanje sistema Windows moti izbirnike datotek, ki jih uporabljajo skriptni jeziki.

Kf5 in Qt5 (knjižnice KDE 5)
Vstavek VCL Kf5/Qt5 nadaljuje z ukinjanjem razkoraka v funkcionalnosti glede na druga zaledja VCL. Neodvisno od odpravljenih hroščev so najbolj uporabniku vidne izboljšave in spremembe naslednje:


 * Vstavek VCL preimenovan iz kde5 v kf5 ;
 * Popravljeno drsenje s sledilno ploščico ;
 * popravljen prvotni izbor in druge težave odložišča z implementacijo lenega odložišča ;
 * boljša podpora za ravnanje spremenilnikov med operacijami povleci-in-spusti ;
 * pravilno združevanje oken in pogovornih oken modula LibreOffice v opravilnih vrsticah ;
 * teme Qt gradnikov zavihkov.

(Jan-Marek Glogowski - CIB, Michael Weghorn - LHM, Katarina Behrens - CIB).

Celoten seznam odpravljenih hroščev v 6.4, povezanih s KDE5, najdete tukaj. Nadaljnji hrošči in manjkajoče funkcionalnosti se vodijo v meta hrošči KDE.

General

 * in sta posodobljena iz skladnosti z opuščenim RFC 2396 v skladnost z RFC 3986.


 * Vedenje  ob neveljavnem vhodu se je rahlo spremenilo, podrobnosti si oglejte v.


 * Naslednje nove lastnosti so dodane v MediaDescriptor. Omogočajo zaklenjevanje določenih vidikov na dokument (Samuel Mehrbrodt, Serge Krot - CIB):
 * : onemogoča kopiranje/vlečenje poljubnega besedila iz dotičnega dokumenta v drug dokument ali drug program;
 * : preprečuje izvoz vsebine dokumenta v druge datoteke;
 * : onemogoči vse funkcije tiskanja;
 * : onemogoči funkcijo shranjevanja;
 * : onemogoči preklop na urejevalni način iz načina samo za branje.

Informacijska vrstica
Informacijska vrstica ima zdaj UNO API (XInfobarProvider). Informacijske vrstice lahko dodajate, posodabljate in odstranjujete prek API-ja (Samuel Mehrbrodt, CIB).
 * Primer za makro Basic se nahaja v sporočilu objave:

Writer

 * Vedenje implementacije XText::insertTextContent v Writerju - katero oblikovanje besedila se uveljavi na vstavljeni vsebini - je spremenjeno, povrnjeno je vedenje, ki je veljalo pred neželeno spremembo v LO 6.1/6.0.4 (Michael Stahl, CIB).

Spremembe prilagoditev

 * Nastavitev  je izboljšana. Pri nastavljanju na true je vsako izvajanje makrov prepovedano (celo v Urejevalniku Basic/Javascript/Beanshell). Prav tako so zdaj ustrezni menijski ukazi onemogočeni (Samuel Mehrbrodt, CIB).